Að fella niður kennslu vegna veðurs er neyðarúrræði . Ef ekki hefur komið tilkynning frá skólanum um að kennsla falli niður , en foreldrar telji veður viðsjált og hættulegt börnum sínum , halda þeir þeim að sjálfsögðu heima . Foreldrar bera fyrst og fremst ábyrgðin á sínum börnum . Slík forföll ber að tilkynna eins og önnur . Skólabílstjórar og skólastjórnendur meta hvort fella þurfi niður skólaakstur vegna færðar eða veðurs og er þá látið vita í gegnum sms - kerfi og tölvupósti mentors . Viðbragðsáætlun vegna óveðurs og ófærðar . Þegar veður og færð er ótrygg eru það skólastjórnendur sem taka ákvörðun um hvort að loka eigi skólanum vegna veðurs , færðar eða slæms veðurútlits . Áður en ákvörðun er tekin skoða skólastjórnendur vef veðurstofunnar og vegagerðarinnar , að því búnu er hringt í skólabílstjóra og metið með þeim hvernig færð og skyggni er á akstursleiðum . Skólastjórnendur þurfa einnig að athuga hvernig færð er fyrir starfsfólks skólans það er hvort það komist til og frá vinnu . Að þessum athugunum loknum taka skólastjórnendur ákvörðun með hag barnanna að leiðarljósi um hvort að loka eigi skólanum . Ef skólahaldi er aflýst fer eftirfarandi ferli í gang . Upplýsingagjöf : Skólastjórnendur senda tilkynningu til foreldra með tölvupósti og SMS skilaboðum í gegnum mentor kerfið . Skólastjórnendur setja tilkynningu á FB síðu starfsmanna og senda þeim SMS og / eða tölvupóst . Skólahverfi Kerhólsskóla er víðfermt og aðstæður misjafnar . Foreldrar þurfa undir öllum kringumstæðum að meta það hvort barn eigi erindi í skólann . Foreldrar tilkynna skólanum um forföll vegna veðurs ef þeir treysta sér ekki til þess að senda barn í skólann vegna veðurs , færðar eða slæms veðurútlits . Ef senda þarf nemendur heim á skólatíma Ef upp koma þær aðstæður að senda þarf börn heim á skólatíma fer eftirfarandi ferill í gang :